যোগ্যতমের উদ্বর্তন: ডারউইনের মতে, জীবন সংগ্রামে লিপ্ত জীবগুলির মধ্যে যাদের দেহে ছোট ছোট সহায়ক অভিযোজনমূলক বৈশিষ্ট্য এসে যায় তারাই জীবন সংগ্রামে জয়ী হয় এবং বেঁচে থাকার অধিকারী হয়, অন্যরা কালক্রমে পৃথিবী থেকে নিশ্চিহ্ন হয়ে যায়। জীবন সংগ্রামে এই উত্তরণকে যোগ্যতমের উদ্বর্তন বলা হয়।
শিম্পাঞ্জিরা বিভিন্নভাবে তাদের সমস্যার সমাধান করে - বক্তব্যটির যথার্থতা উদাহরণের সাহায্যে বিশ্লেষণ করা হল শিম্পাঞ্জি আফ্রিকার ঘন অরণ্যে বাস করে। এরা খুব বুদ্ধিমান প্রাণী। এরা বিভিন্নভাবে তাদের সমস্যার সমাধান করে। যেমন -
(i) উইপোকা ধরে খাওয়া শিম্পাঞ্জি উইঢিবির সন্ধান পেলে গাছের শাখা দিয়ে একটি লাঠির মতো দণ্ড তৈরী করে নেয়। এই দণ্ডের ছুঁচালো প্রান্তটিকে উই এর ঢিবির মধ্যে ঢুকিয়ে দেয়। উই পোকাগুলি তখন লাঠি বেয়ে সারিবদ্ধ ভাবে বাইরে বেরিয়ে আসে। শিম্পাঞ্জি তখন মহা আনন্দে তার ভোজ সারে।
(ii) বাদামের খোসা ছাড়ানো শিম্পাঞ্জিরা শক্ত কাঠ বা পাথরের টুকরো কে ‘হাতুড়ি ও নেহাই’ – এর মত ব্যবহার করে বাদামের খোসা ছাড়ায়।
(iii) ঔষধি গাছের ব্যবহার: শিম্পাঞ্জিরা কোন পরজীবী দ্বারা আক্রান্ত হলে নিজেরাই বিশেষ ভেষজ উদ্ভিদ [ যেমন– অ্যাসলিয়া রুডিস ( Aspilia rudis ) খুঁজে এনে ভক্ষণ করে ফলে পরজীবীদের ক্ষতিকর প্রভাব থেকে রক্ষা পায়।